OAN 


YR HEN LANGC 


Tonw—“* Y Gwenith Gwyn.” 


Mae pawb yn d'weyd mae gwirion wyf 
Na bawn i yn priodi; 

Ond methu maent, can's dyma'r gwir, 
Disgynwn i dylodi:: 

'Rwy'n awr yn byw yn hapus iawn, 
Heb neb ond mi fy hunan,— 

Pe bawn yn gwrando arnynt hwy, 
I b'le yr ai yr arian? 


Pe bawn yn gwneyd fel maent yn d'weyd 
Fe fyddai eisieu rhywbeth, 
Ac ar ol cael y rhywbeth hwn, 
Fe fyddai eisieu pobpeth ; 
Trwy hyn yr wyf yn gwel'd yn glir 
Mai gwell im' fod fy hunan, 
Nag imi gadw gwraig a phlant 
A gwario fy holl arian. 


Nid oes 'run dyn trwy'r byd i gyd 
. Mwy hapus nag wyf finnau ;— 
Mae genyf wartheg, ci, a chath, 
A phedwar o geffylau ; 
Pe bawn yn gwneyd dymuniad rhai, 
Sef priodi gyda meinwen, 
Yr wyf yn gofyn i chwi'n syn, 
I b'le yr ai yr arian. 


Mae genyf hwyaid, oes, ac ieir, 
A'r rhai'ny heb rifedi, 
, A llawer iawn o bethau gwell 
Nas gallaf 'nawr eu henwi ; 

'Rwy'n awr yn byw yn hapus iawn, 
Heb neb ond mi fy hunain,— 

A phe bawn yn priodi merch, 
I b'le yr ai yr arian 


Hawdd iawn yw gweled llawer un, 
Ar ol cael ei briodi, 

Yn methu cadw ei wraig a'i blant 
O herwydd ei dylodi; 

Mae hyn yn rhoddi gwers dda im', 
Mai gwell yw bod fy hunan. 

Nag imi gadw gwraig a phlant; 
A gwario fy holl arian. 


Mae genyf bwrs a'i llond o aur 
A thiroedd lawer hefyd, 
Ond pe bawn yn priodi'n awr, 
Ni chawn ni byth, ond adfyd, 
Can's byddai'r wraig o hyd o hyd 
Yn gwaeddi am own sidan, 
A byddai raid myn'd i'r hen bwrs, 
A rhoddi iddi arian. 


Fe fydd y merched bron a lladd 
Eu gwyr am grin (in newydd, 

A bron bob mis hwy waeddant am 
Gael bonnet drud ysplenydd; 

Trwy hyn yr wyf yn gwel'd mai gwell 
Yw imi fod fy hunan, 

Nag imi foddio chwant y wraig, 
A gwario fy holl arian. 


Yn awr terfynaf drwy dd'weyd wrth 
Bob un sydd heb briodi. 

Âm beidio gwneuthur hyny byth, 
Rhag disgyn i dylodi: 

O, eym'rwch gynghor gan hen langc, 
A byddwch fyw eich hunan, 

Trwy hyn cewch hawddfyd byth heb boen 
A pheidio gwario'ch arian. 

GLAN ARFON. 


Uu 


Atebiad i'r Hen Lange 
Gan Dri 6 Wyr Priod. 
Ar yr un Don. 


'Ryx ni yn d'weyd mai gwirion wyt 
Na bait ti yn priodi; 

Ac 'rym yn iawn, can's dyma'r ffordd 
I ochel gofid tlodi: 

Nis gelli fyw yn hapus iawn 
Heb neb ond ti dy hunan; 

Pe baet yn gwrando arnom ni, 
Ni'th boenid gydag arian. 


Pe baet yn gwneyd fel 'rym yn d'weyd, 
Darfyddai eisieu pobpeth ; 

Ond os na wnei, ar hyd dy oes 
Bydd arnat eisieu rhywbeth: 

Trwy hyn 'rym ni yn gwel'd. yn glir 
Mai drwg bod dyn ei hunan; 

Gwell genym gadw gwraig a phlant, 
AV gwario ein holl arian. 


Er meddu gwartheg, ci, a chath, 
A. phedwar o geffylau, 

Nid oes 'run dyn trwy'r byd i gyd 
A thi mo fawr ei boenau: 

Pe baet yn gwneyd ein cynghor ni, 
Sef priodi gyda meinwen, 

Da genym allu d'weyd i ti, 
Caet le i wario'th arian. 


Er meddi hwyaid braf ac ieir, 
A'r rhai'ny heb rifedi, 

A llawer iawn o bethau gwell, 
Nas gelli byth eu henwi; 

Nis gelli fyw yn hapus iawn 
Heb neb ond ti dy hunan: 

Ond pe bait yn priodi merch, 
Caet le i wario'th arian. 


Anhawdd yw gweled nemawr un 
Ar ol cael ei briodi, 
Yn methu cadw'i wraig a'i blant, 
O herwydd ei dylodi ; 
Mae hyn yn rhoddi gwers dda it 
“ Nad da bod dyn ei hunain,” 
Gwell iti gadw gwraig a phlant | 
I helpu gwario'r arian. | 


Os meddi bwrs a'i lon'd o aur, 
A thiroedd lawer hefyd, 
Pe baet ti yn priodi 'nawr, 
Ni chaet ti byth ond hawddfyd, 
Can's byddai'th wraig o hyd o hyd 
Yn spario it” bob ffwdan ; 
Os byddai raid myn'd i'r hen bwrs, 
Caet weled cwerth dy arian. 


Ti gaet y fraint o roi i'th wraig | 
Ryw ambell grinm'/n newydd, 
Ac os baet yn ei charu'n iawn, 
Cai fonnet ddrud ysblenydd : 
Trwy hyn 'rym ni yn gwel'd yn glir 
Mai drwg bod dyn ei hunan,— 
Na hyn gwell iti foddio'th wraig 
A chario cwrs o'th arian. 


Yn awr terfynwn trwy dd'weyd wrth 
Bob un sydd heb briodi 

Am wneuthur hyny gyda brys, 
Rhag ei disgyn i dylodi; 

A. chym'rwch gynghor gan dri gwr,— 
Na fyddwch byw eich hunan : 

Trwy briodi chwi gewch hawddfyd pur, 
Dim poen oddiwrth eich arian 








Argraflwyd gan M. Davis, High Street, Llanbedr. 


